**Gratulera med sosialarbeidardagen!**

Av Ann-Kristin Nygård, fylkesleiar i FO Sogn og Fjordane

**20. mars markerer over ein halv million sosialarbeidarar over heile verda Den internasjonale sosialarbeidardagen. Fellesorganisasjonen (FO) ønskjer til lykke med feiringa, og takker sosialarbeidarar for den fantastiske innsatsen dei gjer.**

Den internasjonale sosialarbeidardagen er initiert av FN, og er verdas største markering av sosialt arbeid. Temaet for årets norske markering er «grønt sosialt arbeid». Det er ein forholdsvis ny retning innan sosialt arbeid. Internasjonalt har retninga fått større plass enn i Norge, og det er på tide at vi kjem sterkare på bana.

Det er ikkje tvil om at klimaendringane skaper sosiale problema og påverkar livsgrunnlaget til menneske over heile kloden. Vi vet at desse utfordringane i stor grad går utover dem som allereie har det tøffast.

FO meiner difor at vi må redusere aktivitetar som skader klimaet. Vi støtter fornybar energi, energisparing og vil ha fleire miljømessig berekraftige aktivitetar. Dette må skje på ein planmessig måte som opprettheld den enkelte sine sosiale og økonomiske tryggleik. Plikter og rettar må fordelast solidarisk og vi må utvikle alternative løysningar.

I tråd med dette sto FO på barrikadane under LO-kongressen. FO heldt innlegg imot opning av oljeboring i Lofoten, og var tydelege på FO sitt standpunkt om eit varig vern av Lofoten, Vesterålen og Senja. Resultatet av avstemminga ble som kjent ikkje dette, men FO var i alle fall med på at det ble utarbeida eit kompromiss.

Eigentleg er grønt sosialt arbeid ein forlenging av tradisjonelt sosialt arbeid. Sentralt for faget er jo nettopp å sjå korleis omgjevnadane på makronivå verker inn på mennesket på individnivå – og motsett. Dette er også kjernen i grønt sosialt arbeid.

Når vi bruker ein dag i året for å feire oss sjølv gjer vi det med stoltheit. FO organiserer over 28.000 barnevernspedagogar, sosionomar, vernepleiarar og velferdsvitarar, og vi takker alle medlemmene våre - for innsatsen og engasjementet dei viser.

Vi oppfordrar våre medlemmer til å fortsette det gode engasjementet, men også til å jobbe breiare og ta med den grøne dimensjonen i det sosiale arbeidet. Med tanke på verda i dag, og med tanke på dei som kjem etter oss, burde dette vere ein sjølvfølgje.

Sosialarbeidarar jobbar tett på folk i alle aldersgrupper, både heime hjå dei som treng hjelp for å klare seg sjølv, ved poliklinikkar og i døgninstitusjonar. NAV, rusarbeid, barnevern, psykisk helsehjelp og tenester til menneske med utviklingshemming er arenaer kor sosialarbeidarane arbeider. Dette er stolte sosialarbeidarar, som kvar dag står opp for tryggleik for brukarane og utgjer ein viktig forskjell.